Εξπλισμό για… έναν στρατό είχαν δύο άνδρες στην Σύρο, οι οποίοι συνελήφθησαν από την αστυνομία.

Οι άνδρες είχαν στην κατοχή τους τουφέκια, πιστόλια, περίστροφα, κυνηγετικά όπλα, μαχαίρια, μηχανισμοί εκρηκτικών, φυσίγγια αλεξίσφαιρα γιλέκα και πολλά άλλα!

Συνελήφθησαν το Σάββατο (31 Νοεμβρίου 2019) στη Σύρο, από αστυνομικούς του Τμήματος Ασφαλείας Σύρου – Ερμούπολης,και είναι 79 και 48 ετών.

Βρίσκονται πλέον αντιμέτωποι με κατηγορίες για παράνομη κατοχή όπλων και φυσιγγίων στο πλαίσιο διερεύνησης στοιχείων σχετικά με υπόθεση όπλων.

Αναλυτικά τα ευρήματα

• 3 πολεμικά τυφέκια (υποπολυβόλα)

• 4 πιστόλια

• 2 περίστροφα

• 4 κυνηγετικά όπλα (καραμπίνες)

• 2 αεροβόλα πιστόλια

• 4 μηχανισμοί – διακόπτες πυροδότησης εκρηκτικών υλών

• 32 γεμιστήρες πολεμικών τυφεκίων

• 2.546 φυσίγγια πυροβόλου πολεμικού όπλου διαφόρων διαμετρημάτων

• 412 κυνηγετικά φυσίγγια

• 236 κάλυκες διαφόρων διαμετρημάτων

• 71 μαχαίρια διαφόρων ειδών

• 4 αλεξίσφαιρα γιλέκα

• 3 μηχανισμοί εκκένωσης ηλεκτρικής ενέργειας «teizer»

• 3 σιγαστήρες όπλων

• 1 τόξο βαλλίστρα

• 11 βέλη και -20- μεταλλικές κεφαλές βέλους

• 3 διόπτρες, από τις οποίες -1- νυχτερινής όρασης

• 4 ασύρματοι πομποδέκτες

• 3 ράβδοι «γκλοπ»

• 7 ζεύγη αντιασφυξιογόνες μάσκες

• 1 εγχειρίδιο κατασκευής βομβών

• 1 μάσκα κάλυψης προσώπου

• 2 ηλεκτρονικοί υπολογιστές

• Πλήθος σκληρών δίσκων, καρτών μνήμης και συσκευών αποθήκευσης ψηφιακών δεδομένων

• 3 κινητά τηλέφωνα και 4 κάρτες sim

Ο παράνομος οπλισμός και τα αποθηκευτικά μέσα ψηφιακών δεδομένων κατασχέθηκαν και θα αποσταλούν στα εγκληματολογικά εργαστήρια της Ελληνικής Αστυνομίας για περαιτέρω εξετάσεις.

Οι συλληφθέντες οδηγήθηκαν στην Εισαγγελέα Πρωτοδικών Σύρου.